ได้ยาฆ่าเชื้อมา ต้องกินเช้า-เย็น ติดต่อกันจนหมด วันนี้ลืมกินตอนเช้าค่ะ เลยกินไปตอนประมาณ บ่าย 3 โมง และกินของมื้อเย็นประมาณ 2 ทุ่ม อยากทราบว่ากินติดต่อกันแบบนี้จะมีผลข้างเคียงไหมคะ พึ่งทราบว่าไม่ควรกินใกล้กัน
สวัสดีค่ะ ในกรณีนี้คงต้องดูด้วยค่ะว่าเป็นยาฆ่าเชื้อชื่ออะไร อยู่ในกลุ่มใด ปกติแล้วหลักการของการกินยาฆ่าเชื้อ จะแบ่งว่ายาฆ่าเชื้อนั้นจะออกฤทธิ์ได้อยู่ที่กี่ชั่วโมง แล้วเชื้อโรคที่ต้องการกำจัดนั้นเป็นชนิดแบบควรให้มีระดับยาต่ำๆอยู่ตลอดเวลา หรือมีระดับยาสูงๆเข้าไปทีเดียว จะนำมากำหนดว่าควรกินยาในรูปแบบใดหากเป็นยาฆ่าเชื้อที่กินเช้า เย็น แสดงว่าควรห่างกันประมาณ 12 ชั่วโมง จากเวลาที่กินก็อยู่ที่ประมาณ 5 ชั่วโมง ก็ถือว่าห่างกันแต่ไม่มากเท่าที่ควรจะเป็น อาจลดประสิทธิภาพของยาไปบ้าง แต่ไม่น่ามาก แนะนำว่าให้กินยาให้ถูกต้องต่อไปจนยาหมด และกลับไปติดตามอาการว่าการติดเชื้อได้หายไปแล้วหรือไม่ค่ะ